Hei, denne artikkelen er over ett år gammel og kan inneholde utdatert informasjon

Isak Hansen-Aarøen fra Tromsø har skrevet under for den engelske storklubben. Det melder iTromsø på sine nettsider.

Ifølge lokalavisa får Tromsø omkring én million kroner, men har ingen prestasjonsbaserte rettigheter i avtalen for 14-åringen.

Den talentfulle unggutten har vært på prøvespill både i Liverpool, Everton og Manchester United og har vært aktuell for flere storklubber, men valgte altså Manchester United.

Tromsøværingen har allerede trent med Tromsø sitt A-lag gjennom vinteren. Sammen med familien dro Hansen-Aarøen til Manchester i helga for å signere kontrakten, opplyser iTromsø.

Ifølge FIFAs reglement kan ikke internasjonale klubber signere kontrakt med spillere fra et annet land før de er 16 år. Men det er adgang til å signere en såkalt «pre-kontrakt». Dette betyr at Isak Hansen-Aarøen blir Manchester United-spiller når han fyller 16 år – i august 2020.

Hansen-Aarøen er en del av av det norske G15-landslaget og var kaptein i forrige kamp mot USA.

Skru På Lyd Error Error SOLSKJÆR MAGASINET: Ole Gunnar Solskjær og hans menn er klare for å kjempe mot Lionel Messi og Barcelona om semifinaleplassen i Champions League. Video: Kristoffer Løkås Vis mer